ÁLLÁSHIRDETÉS

SZERKESZTŐ-ÚJSÁGÍRÓ

A Balástya Községi Önkormányzat a Balástyai Újság készítéséhez és a balastya.hu önkormányzati hírszolgáltatás biztosításához

SZERKESZTŐ-ÚJSÁGÍRÓ

munkatársat keres.

Új kollégánk feladata lesz

· a Balástyai Újság szerkesztői és újságírói feladatainak ellátása,
· a helyi hírek, tudósítások megírása, szerkesztése és feltöltése a község honlapjára, a balastya.hu-ra,
· a települési kommunikáció segítése, a közösségi értékek rendszeres bemutatása,
· a közösségi médiakommunikáció kiszolgálása különböző tartalmakkal, szoros együttműködés a közösségi média menedzserrel,
· fotózás, szükség esetén videózás települési rendezvényeken a közösségszervező munkatársak segítségével,
· a folyamatos kapcsolattartás az önkormányzati vezetőkkel, munkatársakkal, intézményvezetőkkel, civil közösségekkel.

Új kollégánktól színvonalas munkát várunk. Éppen ezért fontos elvárásunk, hogy a jelentkezőnek

· legyen legalább 5 éves újságírói és szerkesztői tapasztalata,
· legyen képes önállóan megtervezni egy újságot, hatékonyan együttműködni a grafikussal a nyomtatott Balástyai Újság elkészítésében,
· legyen képes követni a mindig tárgyilagosságra törekvő települési kommunikációs és hírszolgáltatási szakmai alapelveket,
· legyen képes csapatban gondolkodni és gördülékenyen együttműködni a kommunikációs csapat tagjaival, a hírek forrásaival és a lakossággal,
· legyen képes rövid idő alatt elsajátítani az információk feldolgozásával összefüggő helyi sajátosságokat.

Éppen ezért a pozíció betöltéséhez elengedhetetlen:
· a szakmai rátermettség
· a jó szerkesztői és íráskészség
· a jó együttműködési készség
· az elhivatottság és az elkötelezettség a szakmája és a faluközösség szolgálata iránt
· a média, a közösségi média, valamint a digitális eszközök mélyebb ismerete
· grafikai és képszerkesztő programok alapszintű ismerete
· informatikai eszközök és más programok készség szintű ismerete
· eseményfotózási ismeretek
· munkájának megfelelő archiválása

Előnyt jelent, ha a jelentkezőnek:
· van újságírói, kommunikációs végzettsége
· van legalább alapszintű videókészítési és videóvágási ismerete
· van B kategóriás jogosítványa

Amit kínálni tud a Balástya Községi Önkormányzat:
· megfelelő, megegyezés szerinti díjazást, alapvetően vállalkozói jogviszonyban
· az anyagi mellett erkölcsi megbecsülést
· rugalmas, kötetlen munkavégzést, annak minden előnyével és hátrányával
· sok, de változatos és élvezetes munkát


A SZERKESZTŐ-ÚJSÁGÍRÓ megbízatásra a titkarsag@balastya.hu email címen lehet jelentkezni 2026. július 31-ig. A fényképes önéletrajz mellett minden jelentkezőtől kérünk portfolióként három saját írást: egy rövid újsághírt, egy maximum 1 oldalas tudósítást és egy maximum 3 oldalas interjút, illetve egy maximum 1 oldalas, vázlatos, személyes hangvételű összegzést arról, miért tartaná fontosnak egy faluközösség szolgálatát szerkesztő-újságíróként.

Új kollégánk kiválasztása szándékaink szerint mihamarabb megtörténik. Az átadás-átvételi folyamatot a Balástyai Újság korábbi szerkesztő-újságírója segíteni fogja.

Az új szerkesztő-újságíró munkavégzésének kezdete hivatalosan szeptember 1-je, de az erre való felkészülést már augusztusban meg kell kezdenie.

Minden pályázónknak ezúton is eredményes munkát kívánunk!

Balástya Községi Önkormányzat

